ডায়ান সিলেন্টো
ডায়ান সিলেন্টো (ইংরেজি: Diane Cilento; ৫ অক্টোবর ১৯৩৩ - ৬ অক্টোবর ২০১১) ছিলেন একজন অস্ট্রেলীয় অভিনেত্রী ও লেখিকা। মঞ্চে তিনি টাইগার অ্যাট দ্য গেটস নাটকে ট্রয়ের হেলেন চরিত্রে অভিনয়ের জন্য শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। টম জোন্স (১৯৬৩) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দি অ্যাডমায়ারেবল ক্রিচটন (১৯৫৭), দি অ্যাগনি অ্যান্ড দি এক্সটেসি (১৯৬৫) ও হোমবর (১৯৬৭)।